b"\n_START_ARTICLE_\nRandom House\n_START_SECTION_\nIstoria timpurie\n_START_PARAGRAPH_\nRandom House a fost fondat\xc4\x83 \xc3\xaen 1927 de c\xc4\x83tre tinerii editori americani Bennett Cerf \xc8\x99i Donald Kl\xc3\xb6pfer, la doi ani dup\xc4\x83 ce au achizi\xc8\x9bionat marca editorial\xc4\x83 Modern Library de la editorul Horace liveright, care reedita opere clasice ale literaturii. Cerf ar fi spus cu acest prilej: \xe2\x80\x9eTocmai am spus c\xc4\x83 avem de g\xc3\xa2nd s\xc4\x83 public\xc4\x83m c\xc3\xa2teva c\xc4\x83r\xc8\x9bi la \xc3\xaent\xc3\xa2mplare\xe2\x80\x9d, ceea ce a sugerat numele Random House. \xc3\x8en anul 1934 ei au publicat prima edi\xc8\x9bie autorizat\xc4\x83 a romanului Ulise al lui James Joyce \xc3\xaen lumea anglofon\xc4\x83._NEWLINE_{cquote|Ulise a lansat \xc3\xaentr-adev\xc4\x83r Random House. ... Random House a devenit o editur\xc4\x83 formidabil\xc4\x83 \xc3\xaen urm\xc4\x83toarele dou\xc4\x83 decenii. \xc3\x8en 1936 ea a absorbit firma lui Smith \xc8\x99i Haas - Robert Haas a devenit cel de-al treilea partener p\xc3\xa2n\xc4\x83 c\xc3\xa2nd s-a retras \xc8\x99i a v\xc3\xa2ndut \xc3\xaenapoi partea sa de ac\xc8\x9biuni lui Bennett \xc8\x99i Donald \xc3\xaen 1956 - ceea ce i-a adus autori precum Faulkner, Isak Dinesen, Andr\xc3\xa9 Malraux, Robert Graves \xc8\x99i Jean de Brunhoff, care a scris c\xc4\x83r\xc8\x9bile pentru copii cu Babar. Random House i-a angajat pe legendarii redactori Harry Maule, Robert Linscott \xc8\x99i Saxe Commins, iar ei au adus autori ca Sinclair Lewis \xc8\x99i Robert Penn Warren.}}_NEWLINE_Editurile americane Alfred A. Knopf, Inc. \xc8\x99i Pantheon Books au fost achizi\xc8\x9bionate de Random House \xc3\xaen 1960 \xc8\x99i respectiv 1961; c\xc4\x83r\xc8\x9bile au continuat s\xc4\x83 fie publicate sub aceste m\xc4\x83rci cu independen\xc8\x9b\xc4\x83 editorial\xc4\x83, cum este cazul colec\xc8\x9biei Everyman's Library de reedit\xc4\x83ri din literatura clasic\xc4\x83._NEWLINE_\xc3\x8en 1965 corpora\xc8\x9bia RCA a cump\xc4\x83rat Random House ca parte a unei strategii de diversificare \xc8\x99i mai t\xc3\xa2rziu a v\xc3\xa2ndut-o c\xc4\x83tre compania media Advance Publications \xc3\xaen 1980._NEWLINE_\xc3\x8en 1988 Random House a achizi\xc8\x9bionat editura Crown Books. Tot \xc3\xaen acela\xc8\x99i an, McGraw-Hill a cump\xc4\x83rat divizia de c\xc4\x83r\xc8\x9bi educa\xc8\x9bionale a editurii Random House Inc.\n_START_SECTION_\nAchizi\xc8\x9bionarea de c\xc4\x83tre Bertelsmann\n_START_PARAGRAPH_\n\xc3\x8en 1998 conglomeratul media german Bertelsmann AG a cump\xc4\x83rat Random House \xc8\x99i a fuzionat-o cu Bantam Doubleday Dell \xc8\x99i cur\xc3\xa2nd a devenit o editur\xc4\x83 global\xc4\x83. Editura s-a extins tot mai mult \xc8\x99i \xc3\xaen 1999 a cump\xc4\x83rat editorul de audiobook-uri pentru copii Listening Library.\n_START_SECTION_\nFuziunea cu Penguin\n_START_PARAGRAPH_\n\xc3\x8en octombrie 2012 Bertelsmann a intrat \xc3\xaen discu\xc8\x9bii cu conglomeratul rival Pearson plc cu privire la posibilitatea fuzion\xc4\x83rii editurilor lor, Random House \xc8\x99i Penguin Group. Fuziunea a fost finalizat\xc4\x83 la data de 1 iulie 2013, iar noua companie a fost numit\xc4\x83 Penguin Random House. Bertelsmann de\xc8\x9bine 75% din joint-venture, \xc3\xaen timp ce Pearson de\xc8\x9bine 25%. La momentul achizi\xc8\x9biei, cele dou\xc4\x83 companii controlau 25% din comer\xc8\x9bul de carte \xc8\x99i aveau mai mult de 10.000 de angaja\xc8\x9bi, 250 de m\xc4\x83rci independente \xc8\x99i venituri anuale de aproximativ 3,9 miliarde $. aceast\xc4\x83 mi\xc8\x99care de consolidare i-a oferit un avantaj \xc3\xaen competi\xc8\x9bia cu Amazon.com \xc8\x99i a oprit reducerea num\xc4\x83rului de libr\xc4\x83rii.\n_START_SECTION_\nSediu\n_START_PARAGRAPH_\nSediul principal al editurii din Statele Unite ale Americii este situat pe 1745 Broadway \xc3\xaen Manhattan, la 208 metri de Random House Tower, care a fost finalizat \xc3\xaen 2009 \xc8\x99i acoper\xc4\x83 \xc3\xaentreaga parte vestic\xc4\x83 a blocului situat \xc3\xaentre West 55th Street \xc8\x99i West 56th. Holul s\xc4\x83u con\xc8\x9bine vitrine de sticl\xc4\x83 din plafon p\xc3\xa2n\xc4\x83 la tavan umplute cu c\xc4\x83r\xc8\x9bi publicate de numeroasele m\xc4\x83rci ale companiei. Adresele anterioare au fost: 457 Madison Avenue, New York 22, NY; 20 East 57th Street, New York 22, NY; and 201 East 50th Street, New York, NY 10022."